
A mese hatása a személyiség fejlődésére

Dolgozatommal azt a felvetést támasztottam alá, hogy a mostani generációk agresszívabbak már gyermekkorban is, mint az előzőek, és hogy a mese, mint terápiás érték pozitívan hat a gyermekek személyiségfejlődésére. Kutatásomat segítette az óvodai gyakorlatom és megfigyelésem során szerzett tapasztalatom, az óvodások szüleinek szánt kérdőívem elemzése és a témám szakirodalmának összevetése. Írásomban a népmese és a televíziós mese ellentétét vettem alapul; az óvodás gyermek személyiségének jellemzőitől indultam el, bemutattam a mesélés fontosságát a személyiségük fejlődésében, majd ezzel szembe állítottam a televíziós mesék káros hatásait.
A szülők, a média és a társadalom felelősségének hangsúlyozásával bontottam ki központi feltevésemet: Hogyan határozható meg a gyermeki agresszió, hogyan alakul ki, mivel akadályozható meg? Végül egy megoldást kínáltam a gyógyító mesék bemutatásával és egy terápiás meseprogrammal.



